《卜算子 其二》
清代·宋育仁

汉转夜无人，心事微云卷。欲约凉蟾说到明，愁被残钟限。

帘动有微波，梦瘦江湖远。南去霜天一雁无，字更风吹断。

作者简介：宋育仁，字芸子，四川富顺人。博通群籍，尤深经学，为王闿运及门高弟。乙未割台之役，有感事五首，唐衢痛哭，杜牧罪言，兼而有之。见连横《台湾诗录》，今据以移录。